Publication: Magyar Közlöny
Issue: MK-2007-123 (Year: 2007, Number: 123)
Era: 2004-2010
Section: A Baranya Megyei Rendõr-fõkapitányság (7622 Pécs, Vargha D. u. 1.), (a továbbiakban: kiíró), a kincstári vagyonnal való gazdálkodásról szóló 58/2005. (IV. 4.) Korm. rendelet (a továbbiakban: kormányrendelet) vonatkozó fejezetei
Paragraph Index: 546

A Baranya Megyei Rendõr-fõkapitányság (7622 Pécs, Vargha D. u. 1.), (a továbbiakban: kiíró), a kincstári vagyonnal való gazdálkodásról szóló 58/2005. (IV. 4.) Korm. rendelet (a továbbiakban: kormányrendelet) vonatkozó fejezetei alapján nyilvános pályázat keretében értékesíti a Magyar Állam tulajdonában és a kiíró vagyonkezelésében álló Pécs 15490. helyrajzi számú, természetben Pécs, Gebauer Ernõ u. 8. szám alatti, 1957 m2 területû, kivett napközi otthon, udvar megnevezésû ingatlant. Ajánlati biztosíték: 6 800 000 Ft, azaz hatmillió-nyolcszázezer forint. Az ajánlati biztosítékot HUF-ban a kiíró Magyar Államkincstárnál vezetett MÁK 10024003-01451485 számú számlájára kell átutalni (melynek legkésõbb az ajánlattételi határidõ lejártának napján be kell érkeznie) a „PÉCS, Gebauer Ernõ u. 8.” jelige feltüntetésével. Az ajánlati biztosíték a nyertes ajánlattevõ esetén a vételárba beszámításra kerül. A vételár ajánlati biztosítékon felül fennmaradó részét magyar forintban (HUF) kell megfizetni. Az ingatlan jogai, terhei: Az ingatlan per-, teher- és igénymentes. A kiíró tájékoztatja az ajánlattevõket, hogy a kormányrendelet 42. § (2) bekezdésében biztosított lehetõséggel élve a pályázati ajánlatok bontását követõen – amennyiben az elsõ két helyre rangsorolt ajánlatban szereplõ vételárak között (a magasabbat tekintve 100%-nak) legfeljebb húsz százalék eltérés van, vagy ha a 44. § (1) bekezdése alapján a benyújtott ajánlatok egyike sem lenne nyertesnek nyilvánítható, a Hasznosítási Tanács javaslata alapján – nyilvános ártárgyalást tarthat. Amennyiben csak egy érvényes ajánlat érkezik, nyilvános ártárgyalás tartása helyett a kiíró felhívhatja az ajánlattevõt ajánlata módosítására. Az ingatlan jellemzõi: Az ingatlan Pécs északi részében, a belvárostól északra a Mecsek lábánál helyezkedik el. A környék szabadonálló beépítésû kisvárosias lakóterület. A telkek átlagos mérete 800–1000 m2, beépítettségük 20-30% közötti. A terep lejtõs, északról dél felé kb. 4–6% lejtésû, a belváros felé, a Székesegyházra panorámás. A környéken családi házakat, és kisebb lakásszámú társasházakat találunk. Tömegközlekedéssel száraz idõben jól megközelíthetõ, a buszmegálló a Surányi Miklós úton az ingatlantól 2 percre van. A Gebauer utca rendkívül csendes, átmenõ forgalom gyakorlatilag nincs, kétirányú, aszfaltozott, közel sík. Parkolásra az utca egyik oldalán végig van lehetõség. Az ingatlan összközmûves. Az ingatlan a Hammerli család villája volt. Korábban óvodaként funkcionált, kb. 5 éve használaton kívül van. Az épület az utca felõl kétszintes (alsó szint és földszint). Az alsó szinten a pince benyúlik az épület alá. Hasznos alapterülete 402 m2. Az ingatlan Pécs Megyei Jogú Város Önkormányzatának rendezési terve szerint LK-300043 jelû lakóövezetbe tartozik. Az ingatlanon környezetvédelmi vizsgálat nem történt, a lehetséges környezeti károkat a kiíró nem vizsgálta. Kiíró az ingatlanról bõvebb információt tartalmazó pályázati dokumentációt bocsát térítés ellenében a pályázók rendelkezésére. Pályázati dokumentáció: A pályázaton való részvétel alapfeltétele a pályázati dokumentáció kiírótól történõ megvásárlása. A pályázati dokumentáció 10 000 Ft + 2000 Ft áfa, összesen 12 000 Ft, azaz tizenkétezer forint árnak csekken történõ befizetését követõen, titkossági nyilatkozat aláírása ellenében, a kiíró Baranya Megyei Rendõr-fõkapitányság Gazdasági Igazgatósági (Pécs, Légszeszgyár u. 8. II. épület fszt.-i titkárság) címén személyesen, vagy meghatalmazott útján vehetõ át. A meghatalmazott köteles közokirattal, vagy teljes bizonyító erejû magánokirattal igazolni képviseleti jogosultságát, illetve annak mértékét. A dokumentáció megvásárlását igazoló bizonylatot, vagy annak másolatát az ajánlat benyújtásakor a pályázónak csatolnia kell. H I V A T A L O S É R T E S Í T Õ 2007/38. szám II. FÕRÉSZ: Hivatali igazgatás Az ingatlan bemutatása: Az ingatlan bemutatására a pályázati felhívás megjelenését követõ 15. naptári napon (amennyiben munkaszüneti napra esik, akkor az azt követõ munkanapon), elõzetes egyeztetés alapján kerül sor. A pályázatok beadásának módja: A vételre vonatkozó pályázati ajánlatokat zárt, cégjelzés nélküli borítékban a „PÉCS, Gebauer Ernõ u. 8.” jelige feltüntetésével, 3 példányban (1 eredeti és 2 másolati példányban), magyar nyelven, személyesen, illetve meghatalmazott útján a kiíró Baranya Megyei Rendõr-fõkapitányság Gazdasági Igazgatóság (Pécs, Légszeszgyár u. 8. II. épület fszt.-i titkárság) címére kell benyújtani úgy, hogy az ajánlat az ajánlattételi határidõn belül a kiíróhoz megérkezzék. Az ajánlattevõ köteles az eredeti példányt megjelölni „Eredeti” felírással. Ha a pályázatok között eltérés adódik, az így megjelölt ajánlatban foglaltak az irányadók. Ajánlattételi határidõ:

Source: https://magyarkozlony.hu/hivatalos-lapok/9e112375c170147e2cf9ec669360b19d00fa510f/dokumentumok/6035dd972a47329024b73a5d29e68415897c7516/letoltes